Hoitotarvikkeet

Tilaa hoitotarvikkeita

Tietoa palvelusta

Asiointi ja yhteystiedot

Siun soten asiakkailla, joilla on todettu pitkäaikainen sairaus tai vamma, on oikeus saada hoitotarvikkeet maksutta.

Hoitotarvikeyksikkö on suljettu 22.12.–28.12.2025. Jos tarvitset hoitotarvikkeet ennen joulua, tee tilaus viimeistään 30.11.25.

Tilaa hoitotarvikkeita

Tee tilaus tietokoneella

Kirjaudu Siun soten digitaalisiin palveluihin. Hoitotarviketilaus on kirjautumisen jälkeen Palvelut-valikossa.

Tunnistaudu palveluun

Tee tilaus mobiilisovelluksella

Voit ladata Siun sote ‑sovelluksen puhelimeesi omasta sovelluskaupastasi. Hoitotarviketilaus on sovelluksen Digiasiointi-valikossa.

Tee tilaus puhelimitse

Puhelinpalvelu on avoinna ma–pe klo 8–11.

p. 013 330 2804

Tarkemmat ohjeet: Ohje hoitotarvikkeiden tilaamiseen digitaalisissa palveluissa.

Tietoa palvelusta

Siun soten asiakkailla, joilla on todettu pitkäaikainen sairaus tai vamma, on oikeus saada hoitotarvikkeet maksutta. Hoitotarvikkeiden jakelu turvaa hoitoasi ja selviytymistä kotona tai hoitokodissa. Pitkäaikaiseksi sairaus tai vamma määritellään silloin, kun tila on kestänyt tai sen arvioidaan kestävän yli kolme kuukautta. Hoidostasi vastaava taho arvioi hoitotarvikkeiden tarpeen.

Hoitotarvikkeet kotikunnan ulkopuolella

Jos asut tai oleskelet säännöllisesti tai pitempiaikaisesti kotikuntasi ulkopuolella, esimerkiksi työn, opiskelun, vapaa-ajanvieton, lähiomaisen tai muun läheisen asumisen vuoksi, sinua voidaan hoitaa myös asuinpaikkakunnalla. Hoidon on perustuttava hoitosuunnitelmaan, joka on laadittu kotikuntasi terveysasemalla ja sen tulee sisältää tiedot käytettävistä hoitotarvikkeista.

Jotta voit saada hoitotarvikkeita myös kotikuntasi ulkopuolella, sinun on tehtävä ilmoitus tilapäisestä terveysaseman vaihdosta. Ilmoita terveysaseman vaihtamisesta kirjallisesti sekä nykyiselle että tulevalle terveysasemallesi. Tällöin saat hoitosuunnitelmaan kirjatut pitkäaikaishoitoon tarvitsemasi hoitotarvikkeet sen paikkakunnan terveyskeskuksesta, jossa säännönmukaisesti tai pitempiaikaisesti oleskelet.

Vakuutuksen korvaamat hoitotarvikkeet

Vakuutusten korvaamista hoitotarvikkeista, niiden määristä sekä tilaus- ja maksukäytännöistä sovitaan yhdessä asiakkaan, Siun soten ja asiakkaan vakuutusyhtiön kanssa.

Asiointi toisen henkilön puolesta

Voit tilata hoitotarvikkeita sähköisellä lomakkeella toisen henkilön puolesta Suomi.fi-valtuuksilla. Kun asioit täysi-ikäisen henkilön puolesta, henkilön täytyy ensin valtuuttaa sinut Suomi.fi-palvelussa. Huoltajana voit suoraan asioida alle 18-vuotiaan puolesta. Kun olet tunnistautunut digitaaliseen palveluumme, voit lisätä profiiliisi henkilöitä, joiden puolesta haluat palvelussa asioida. Puolesta asioitava henkilö poistuu profiilistasi, kun oikeutesi puolesta asiointiin päättyy.

Kuljetuspalvelut suoratoimitusasiakkaille

Pilotoimme ResMedin uutta kuljetuspalvelua suoratoimitusasiakkaille. FedEx-kuljetuspalvelu toimittaa hoitotarvikkeet toivomaasi osoitteeseen Suomessa. Voit myös vaikuttaa toimitusajankohtaan saatuasi tekstiviestillä ilmoituksen lähetyksen saapumisesta.

Toimi näin

Voit tilata hoitotarvikkeita Siun soten digitaalisissa palveluissa hoitotarvikkeiden tilauslomakkeella vahvasti tunnistautuneena. Voit tehdä tilauksen myös puhelimitse.

Tilausta varten tarvitaan

koko nimesi tai asiointitunnuksesi

tarvikkeiden REF-koodi ja nimi sekä määrä.

Tee tilaus ajoissa. Hoitotarvikkeet toimitetaan kolmen viikon kuluessa.

Hoitotarvikkeita voidaan toimittaa tuoteryhmästä riippuen 1–6 kuukauden tarve. Uusi tilaus tehdään yhteydenottosi perusteella.

Näet digitaalisissa palveluissa myös aiemmat tilauksesi.

Hoitotarvikkeiden toimitus

Hoitotarvikkeet toimitetaan valitsemaasi Postin asiointipisteeseen tai keskussairaalan noutoautomaattiin (Joensuussa). Saat saapumisilmoituksen tekstiviestillä tai kirjepostina. Nouda lähetys 7 vuorokauden kuluessa, muuten se palautuu takaisin hoitotarvikejakeluun.

Jos lähetteessäsi on kotijakeluna toimitettavia hoitotarvikkeita, saat hoitotarvikejakelusta ohjeet niiden tilaamiseen. Tarvikkeet toimitetaan suoraan kotiin tai lähimpään Postin tai Matkahuollon noutopisteeseen.

Toiminta ongelmatilanteissa

Jos sinulla on hoitoon liittyviä ongelmia tai pulmia hoitotarvikkeiden käytössä, olethan välittömästi yhteydessä sinua hoitavaan terveydenhuollon ammattihenkilöön.

Kenelle ja millä ehdoin

Hoitotarvikkeiden saannista päättää lääkäri tai terveydenhuollon ammattihenkilö. Edellytyksenä on pääsääntöisesti se, että sairaus on pitkäkestoinen eli kestää yli kolme kuukautta.

Terveydenhuollon ammattihenkilö laatii hoitotarvikejakelua varten lähetteen potilastietojärjestelmään. Lähetteessä kerrotaan hoitosi edellyttämät hoitotarvikkeet ja niiden arvioitu kulutusmäärä. Lähete on voimassa enintään kaksi vuotta. Säilytä lähete, sillä tarvitset lähetteessä olevia tietoja hoitotarvikkeiden tilaamisessa.

Taustatietoja palvelusta

Asiakasmaksut

Ilmainen

Lainsäädäntö

Laki sosiaali- ja terveydenhuollon asiakasmaksuista
Terveydenhuoltolaki

Asiointi ja yhteystiedot

Voit suodattaa tietoja kunnan tai asiointitavan perusteella.

Valitse kunta

Valitse kunta

Heinävesi

Ilomantsi

Joensuu

Juuka

Kitee

Kontiolahti

Lieksa

Liperi

Nurmes

Outokumpu

Polvijärvi

Rääkkylä

Tohmajärvi

Asiointikanavan tyyppi

Asiointikanavan tyyppi

Verkkoasiointi

Puhelinasiointi

Tulostettava lomake

Palvelupaikka

Verkkosivu

Verkkoasiointi

Digitaaliset palvelut

Saat terveyteesi, hyvinvointiisi tai arjen huoliisi liittyvää hoitoa ja ohjausta ammattilaisilta.

Asioi tästä

Avoinna

Puhelinasiointi

Hoitotarvikejakelu Siun sote

Hoitotarvikkeiden tilaaminen puhelimitse.

+358 13 330 2804

Avoinna

Poikkeuksellisesti ajalla 22.12.2025—28.12.2025

Suljettu

Maanantai:08:00-11:00

Tiistai:08:00-11:00

Keskiviikko:08:00-11:00

Torstai:08:00-11:00

Perjantai:08:00-11:00

Palvelupaikka

Pohjois-Karjalan keskussairaala

Pohjois-Karjalan keskussairaalassa hoidetaan erikoissairaanhoidon potilaita ja päivystyspotilaita.

Osoite:

Tikkamäentie 16
80210 JOENSUU

Avaa sijainti suomi.fi karttapalvelussa

vaihde
+358 13 3300

Asioi tästä

Avoinna

Verkkoasiointi

Suomi.fi-viestit Suomi.fi-verkkopalvelussa

Voit lähettää ja vastaanottaa viranomaisviestejä Suomi.fi-verkkopalvelun Viestit-osiossa.

Asioi tästä

Avoinna

Aina avoinna

Tarvitsetko apua?

Katso täältä ohjeet, kuinka toimia.

Digitaaliset palvelut

Asioi etänä itse tai toisen puolesta.

Ohjeet hoitarviketilauksen tekemiseen digitaalissa palveluissa

Anna palautetta tästä palvelusta

Artikkeli Hoitotarvikkeet julkaistiin ensimmäisen kerran Siun sote.